ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 31ης Μαρτίου 1998 με την οποία χορηγείται απαλλαγή στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας όσον αφορά την εκτέλεση του προϋπολογισμού του κατά το οικονομικό έτος 1996 (98/331/ΕΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- έχοντας υπόψη τη συνθήκη ΕΚ, και ιδίως το άρθρο 206,

- έχοντας υπόψη τη δήλωση των λογαριασμών του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας και τη σχετική έκθεση του Ελεγκτικού Συνεδρίου (C4-0052/98) (1),

- έχοντας υπόψη τη σύσταση του Συμβουλίου της 9ης Μαρτίου 1998 (C4-0165/98),

- έχοντας υπόψη την έκθεση της επιτροπής ελέγχου του προϋπολογισμού και τη γνωμοδότηση της επιτροπής απασχόλησης και κοινωνικών υποθέσεων (A4-0092/98),

Α. λαμβάνοντας υπόψη ότι, κατά τη γνώμη του Ελεγκτικού Συνεδρίου, οι δημοσιονομικές καταστάσεις για το οικονομικό έτος που έληξε στις 31 Δεκεμβρίου 1996 είναι αξιόπιστες και οι υποκείμενες πράξεις είναι, στο σύνολό τους, νόμιμες και κανονικές,

1. λαμβάνει υπόψη τα ακόλουθα δεδομένα για τους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας:

>ΘΕΣΗ ΠΗΝΑΚΑ>

2. ευελπιστεί ότι, μέχρις ότου λήξει η προθεσμία υποβολής της απόφασης για τη χορήγηση απαλλαγής για το 1997, τα εναπομείναντα τεχνικά προβλήματα που αφορούν το διαχωρισμό των καθηκόντων μεταξύ του διατάκτη και του υπολόγου θα έχουν λυθεί 7

3. καλεί τα διοικητικά συμβούλια του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας και του Ευρωπαϊκού Οργανισμού για την Ασφάλεια, για την Υγεία στο Χώρο Εργασίας να υιοθετήσουν επειγόντως το «μνημόνιο συμφωνίας» προκειμένου να καθιερωθεί μία διαρθρωμένη συνεργασία μεταξύ τους 7 μόλις εγκριθεί το εν λόγω μνημόνιο αναμένει από τους διευθυντές των δύο αυτών υπηρεσιών να το υποβάλουν υπόψη των επιτροπών απασχόλησης και κοινωνικών υποθέσεων και ελέγχου του Προϋπολογισμού και Προϋπολογισμών 7

4. εφιστά την προσοχή του Ελεγκτικού Συνεδρίου επί του γεγονότος ότι ο συντονισμός με τη διεύθυνση ΣΤ είναι ζήτημα που αφορά κυρίως τον Ευρωπαϊκό Οργανισμό για την Ασφάλεια για την Υγεία στο Χώρο Εργασίας και όχι το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας 7

5. επισημαίνει ότι το Ίδρυμα υφίσταται προκειμένου να συμβουλεύει τα θεσμικά όργανα της ΕΕ, συμπεριλαμβανομένου και του Ευρωπαϊκού Κοινοβουλίου 7 αναμένει να δοθεί η δυνατότητα σε όλα τα θεσμικά όργανα να συνεισφέρουν έγκαιρα στο πρόγραμμα εργασιών του Ιδρύματος, προκειμένου να διασφαλισθεί ότι οι εργασίες του Ιδρύματος συνάδουν με τα δικά τους χρονοδιαγράμματα 7

6. χορηγεί απαλλαγή στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας όσο αφορά την εκτέλεση του προϋπολογισμού του κατά το οικονομικό έτος 1996, βάσει της εκθέσεως του Ελεγκτικού Συνεδρίου 7

7. αναθέτει στον Πρόεδρό του να διαβιβάσει την παρούσα απόφαση στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).

Ο Γενικός Γραμματέας

Julian PRIESTLEY

Ο Πρόεδρος

Josι Marνa GIL-ROBLES

(1) ΕΕ C 393 της 29. 12. 1997, σ. 10.